**DECIZIA ETAPEI DE ÎNCADRARE**

**PROIECT**

Ca urmare a solicitării de emitere a acordului de mediu adresate de **CONSILIUL JUDEŢEAN HARGHITA** cu sediul în mun. Miercurea-Ciuc, P-ţa Libertăţii nr. 5, jud. Harghita, prin **S.C. VIA PONT INVEST S.R.L.,** cu sediul în mun. Iaşi, str. Roşcani nr. 4, jud. Iaşi, înregistrată la Agenţia pentru Protecţia Mediului Harghita cu nr. 7626/16.09.2016, completată la nr. 8728/27.10.2016, 9072/08.11.2016, și la nr. 9395/21.11.2016, în baza

**Hotărârii Guvernului nr. 445/2009**, privind evaluarea impactului anumitor proiecte publice şi private asupra mediului cu modificările şi completările ulterioarele,

 **Ordonanţei de Urgenţă a Guvernului nr. 57/2007** privind regimul ariilor naturale protejate , conservarea habitatelor naturale, a florei şi faunei sălbatice, cu modificările şi completările ulterioarele, aprobată prin **Legea nr. 49/2011,**

 **Agenţia pentru Protecţia Mediului Harghita decide**, ca urmare a consultărilor desfăşurate în cadrul şedinţei/ședințelor Comisiei de Analiză Tehnică din data de **15.11.2016**, că proiectul **” “Înlăturarea efectelor calamităţilor naturale la podurile de DJ127A, KM 48+910, KM 50+316, KM 51+149 ”** propus a fi amplasat în **intravilanul comunei Lunca de Jos, sat Valea Rece judeţul Harghita**, **nu se supune evaluării** **impactului asupra mediului şi nu se supune evaluării adecvate.**

Justificarea prezentei decizii:

1. **Motivele care au stat la baza luării deciziei etapei de încadrare în procedura de evaluare a impactului asupra mediului** sunt următoarele:
	1. **proiectul se încadrează în prevederile H.G. nr. 445/2009, anexa nr. II, la pct 10 lit.e –** construcţia drumurilor, porturilor şi instalaţiilor portuare, inclusiv a porturilor de pescuit, altele decât cele prevăzute în anexa nr. 1, și **lit. f** – construcţia căilor navigabile interioare, altele decât cele prevăzute în anexa nr. 1, lucrări de canalizare şi lucrări împotriva inundaţiilor; respectiv la **pct 13 lit. a –** orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului.
	2. **Criterii de selecţie pentru stabilirea necesităţii efectuării evaluării impactului asupra mediului conf. Anexa nr. 3 din HG 445/2010 :**
2. **Caracteristicile proiectului:**
3. mărimea proiectului:

Proiectul prevede reconstruirea 3 poduri din beton armat cu suprastructura alcatuita din grinzi de beton precomprimat, cu următoarele caracteristici:

**pod peste pârâul Secimbra la km 48+910, L = 13,10 m, cu 1 deschidere 10 m**

**pod peste paraul Faget la km 50+316, L = 11,10 m, cu 1 deschidere 8 m**

**pod peste paraul Poiana Fagului la km 51+149, L = 15,10 m, cu 1 deschidere 12 m**

Lățimea părții carosabile va fi de 7,80 m, respectiv lățimea între parapet va fi de 9,8 m.

Infrastructurile vor fi constituite din cate doua culee din beton armat cu fundații directe.

Fundațiile culeelor au o înălțime de 2,20 m alcatuite la randul lor din doua trepte de fundare, prima avand inaltimea de 1,20m din beton simplu, iar a doua treapta de fundare are inaltimea de 1,00 m din beton armat, armata cu otel beton OB37 si PC52.

Rostul elevatie - fundatie va avea dimensiunea de 0,80 m.

Prin elevatia culeelor se montează tuburi PVC Ø 60 mm, necesare pentru scurgerea apelor infiltrate in drenul din spatele culeelor.

Elevaţiile culeelor se executa din beton armat monolit de clasa C25/30, la fel si bancheta de rezemare, zidul de garda si zidurile întoarse. Armarea elevaţiei culeelor se face cu oţel-beton OB 37 şi PC 52.

Suprastructura podurilor este realizata din cate 12 grinzi din beton precomprimat, cu sectiunea „T” intors, avand inaltimea de 0,42m.

Grinzile sunt solidarizate la partea superioara cu o placa de suprabetonare din beton armat monolit de clasa C 25/30 si se armează cu otel-beton OB37 si PC52.

Peste placa de suprabetonare se vor asterne straturile caii de rulare pe pod, concomitent cu amenajarea celor doua trotuare pietonale cu latimea efectiva de cate 1,00m.

Se executa hidroizolatia pe pod tip membrana multistrat aplicata prin termosudare cu bitum, de 4 mm grosime

Se executa un strat de protecţie a hidroizolatiei, din beton de ciment de clasa C 25/30, armat cu plasa tip Buzău cu ochiuri pătrate Ø 6 mm cu ochiuri pătrate de 10 cm

Se montează borduri prefabricate normale 20×25 cm, dispuse pe un strat de mortar de poza cu grosimea minim 2 cm.

Se montează cate 2 tuburi din PVC in spatele bordurilor si se executa umplutura trotuarelor din beton de ciment de clasa C 16/20.

Se executa imbracamintea caii pe pod, din doua straturi de BAP16 de 3+4cm. Se executa umpluturile de pamant din spatele culeelor, in straturi succesive de 15-20 cm cu urmarirea in mod accentuat a gradului de compactare corespunzator.

Se dispune un strat anticapilar de nisip de 10 cm grosime peste drenul din spatele culeelor si se executa dala de racordare din beton armat turnat monolit. Pe o lungime de 15,0 m se executa sistemul rutier pe rampele de acces compus din strat de balast de 30 cm grosime, strat de piatra sparta de 12 cm grosime, strat de binder, BAD20 de 5 cm grosime si strat de uzura, BA16 de 4 cm grosime.

In vederea eliminarii apelor pluviale de pe partea carosabila, suprastructura podurilor este prevazuta cu un sistem de pante transversale si longitudinale care sa conduca apele pluviale la capetele acestora.

Pentru asigurarea conditiilor necesare de desfasurare in siguranta a traficului pietonal, trotuarele sunt realizate denivelat in raport cu partea carosabila a podului si totodata podul este prevazut pe toata lungimea cu parapet pietonal pe ambele trotuare.

Se indeparteaza din albia pârâurilor gunoaiele si depunerile aluvionare.

Se calibreaza albia pârâurilor pentru a asigura scurgerea apelor la etiaj, prin sectiunea centrala.

Se executa sistemul de protectie si de preluare - evacuare debit, din gabioane si saltele de gabioane.

1. Cumularea cu alte proiecte: *Nu este cazul*
2. Utilizarea resurselor naturale: *pentru realizarea proiectului se vor utiliza materiale (balast, nisip, beton) şi instalaţii din surse autorizate, fără afectarea altor terenuri.,*
3. Producţia de deşeuri:
* *Deşeurile municipale amestecate (cod deşeu-20.03.01) rezultate în perioada executării lucrărilor vor fi colectate şi transportate de un operator economic autorizat pentru colectarea acestor tipuri de deşeuri*
* *Deşeurile* ***reciclabile*** *vor fi predate operatorilor de profil autorizate din punct de vedere al protecţiei mediului pentru această categorie de activitate;*
* *Deşeurile nepericuloase rezultate din demolări (cod deşeu- 17.01.07) -amestecuri de beton, cărămizi, ţigle şi materiale ceramice vor fi transportate de către operatorul economic autorizat în zonă;*
* *Deșeurile materialelor de construcţie vor fi utilizate ca material pentru umpluturi, nivelări.*
1. Emisii poluante, inclusiv zgomotul şi alte surse de disconfort:

 ***Emisii în aer:***

* *În cadrul organizării de şantier şi în etapa de funcţionare : proiectul nu prevede instalaţii de încălzire*
* *Emisii de gaze de eşapament de la utilaje, respectiv emisii de pulberi datorate manevrării şi transportului unor materiale conduc la creşterea nivelului de emisii pe perioada de construire. Aceste emisii vor fi doar temporare*
* *Emisiile sub formă de pulberi rezultate în timpul realizării proiectului nu trebuie să depăşească 50 mg/mc la un debit masic de 0,5 kg/h, la o dimensiune a diametrului mediu al particulelor (dp) ≤ 5 μm.*

***Emisii în apă:*** *.*

* *Apele pluviale rezultate de pe suprafeţele aflate în execuţie, lucrările de consolidare de pe platforma podului, lucrările de amenajare a albiei conduc la creştera turbidităţii apelor pârâurilor afectate. Aceste efecte însă sunt temporare.*

*Asigurarea încadrării concentraţiilor maxime de poluanţi evacuate în receptori naturali în limitele prescrise de prevederile anexei nr. 3 a HGR nr. 188/2002, modificat şi completat cu HGR nr.352/2005 – Normativ privind stabilirea limitelor de încărcare cu poluanţi a apelor uzate industriale şi urbane la evacuarea în receptorii naturali, NTPA-001/2005;*

## *În acest sens a fost emis Avizul de gospodărire a apelor nr. 69/20.10.2016, de către A.N.A.R., A.B.A. SIRET, SGA Bacău;*

***Nivelul de zgomot:***

* *Proiectul prevede utilizarea echipamentelor generatoare de zgomot sub limita admisă şi nu prevede alte echipamente generatoare de disconfort. Zgomotul generat de utilaje se vor resimţi pe perioade scurte de timp, execuţia lucrărilor se vor efectua numai în timpul zilei.*
* *Nivelul de zgomot rezultat în urma desfăşurării activităţilor aferente realizării proiectului în cadrul amplasamentului, măsurat la 3 m de faţada celei mai apropiate clădiri de locuit şi la 1,5 m înălţime de la sol (în conformitate cu prevederile standardului SR ISO nr. 1996/2-08 şi ale Ordinului Ministerului Sănătăţii nr.119/2014) nu va depăşi valoarea maximă de:*

*L ech = 55 dB(A) între orele 07oo – 23oo şi L ech = 45 dB(A) între orele 23oo- 07oo*

1. Riscul de accident, ţinându-se seama în special de substanţele şi de tehnologie utilizate: *risc redus*; *nu vor fi utilizate substanţe chimice periculoase*
2. **Localizarea proiectului:**

# utilizarea existentă a terenului: *terenul aferent proiectului se află în intravilanul comunei Lunca de Jos, domeniu public. Nu se schimbă destinaţia terenului.*

## relativa abundenţă a resurselor naturale din zonă, calitatea şi capacitatea regenerativă a acestora:

* *Realizarea proiectului nu va influenţa semnificativ resursele naturale din zonă şi nu va avea impact negativ privind calitatea şi capacitatea regenerativă a acestora.*
* *Lucrările de reconstruire a podurilor respectiv de amenajare a albiilor conduc la creştera turbidităţii apelor pârâurilor afectate. Aceste efecte însă vor fi temporare. Se vor respecta predeverile actelor normative conform conform pct. 1.e,*
* *În acest sens a fost emis Avizul de gospodărire a apelor nr. 69/20.10.2016, de către A.N.A.R., A.B.A. SIRET, SGA Bacău;*

## capacitatea de absorbţie a mediului:

1. zoneumede*: - nu este cazul,*
2. zonecostiere*: - nu este cazul,*
3. zonemontaneşiceleîmpădurite*: - proiectul nu va afecta fondul forestier,*
4. parcurişirezervaţiinaturale: *- nu este cazul*
5. ariiclasificatesauzoneprotejate *( zone specificate la alin.e), pct.2 din anexa 3) din HG nr.445/2009: - nu este cazul;*
6. zonedeprotecţiespecificatămai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările:
* *Amplasamentul proiectului nu este inclus în nici un sit Natura 2000 declarat prin acte normative, cel mai apropiat sit Natura 2000 de investiţia propusă fiind situl Natura 2000* ***„ROSCI 0323 “Munţii Ciucului” –*** arie de conservare specială declarată prin Ordinul M.M.D.D. nr. 1964, *situată la distanțe de circa 30 m, 50 m, respectiv 110 m de* *de amplasamentele proiectului.*
1. ariiîncarestandardeledecalitate amediuluistabilitedelegislaţieaufostdejadepăşite*: nu este cazul*
2. ariiledenspopulate*: - proiectul este amplasat în intravilanul comunei Lunca de Jos, în zona DJ127A, nu este dens populat*
3. peisajelecusemnificaţieistorică*,* culturalăşiarheologică*: nu este cazul;*
4. **Caracteristicile impactului potenţial:**

În raport cu criteriile stabilite la pct.1 şi 2 nu au fost identificate efecte semnificative posibile ale proiectului, cu accent deosebit pe:

1. extinderea impactului :
* aria geografică*: - locală, o parte a intravilanului;*
* numărul persoanelor afectate: *prin realizarea proiectului nu vor fi persoane afectate negativ;*
1. natura transfrontieră a impactului*: nu este cazul,*
2. mărimea şi complexitatea impactului*:*
* în perioada realizării proiectului: *- impact minor - vor rezulta deşeuri de construcţii, care vor fi gestionate conform pct. 1.d.,*

*Emisii de gaze de eşapament de la utilaje, respectiv emisii de pulberi datorate manevrării şi transportului unor materiale conduc la creşterea nivelului de emisii pe perioada de construire. Aceste emisii vor fi doar temporare.*

*Lucrările de reconstruire a podurilor respectiv de amenajare a albiilor conduc la creştera turbidităţii apelor pârâurilor afectate. Aceste efecte însă vor fi temporare.*

*Zgomotului produs de utilaje în urma executării lucrărilor aferente realizării proiectului va fi temporar şi nu va avea impact negativ semnificativ asupra locuitorilor din zonă .*

*Se vor respecta predeverile actelor normative conform conform pct. 1.e,*

* în perioada funcţionării: - *valorile emisiilor de poluanţi emişi în aer, apă,sol,nivelul de zgomot, după punerea în funcţiune a proiectului se vor încadra sub valorile limită stabilite prin acte normative în vigoare, conform pct. 1.e,*
* în perioada încetării activităţii: - *nu vor exista deşeuri periculoase care să prezintă impact asupra mediului în cazul desfiinţării/dezafectării;*
1. probabilitatea impactului: *redusă,*
2. durata, frecvenţa şi reversibilitatea impactului: *impactul redus este pe termen scurt : în timpul realizării proiectului, nu rezultă impact remanent. Valorile emisiilor de poluanţi în aer, apă, sol după punerea în funcţiune a proiectului se vor incadra sub valorile limită de emisie stabilite prin acte normative în vigoare.*

**Condiţii de realizare a proiectului :**

1. Respectarea prevederilor Avizul de gospodărire a apelor nr. 69/20.10.2016, emis de către A.N.A.R., A.B.A. SIRET, SGA Bacău;
2. Gestionarea deşeurilor rezultate în timpul realizării investiţiei cu respectarea prevederilor Legii nr. 211/2011 privind regimul deşeurilor.
3. Nivelul de zgomot rezultat în timpul realizării investiţiei, şi a desfăşurării activităţii propuse, măsurat la 3 m de faţada celei mai apropiate clădiri de locuit şi la 1,5 m înălţime de la sol, în conformitate cu prevederile standardului SR ISO nr. 1996/2-08 şi ale Ordinului Ministerului Sănătăţii nr.119/2014, nu va depăşi valoarea maximă de: L ech = 55 dB(A) între orele 07oo – 23oo şi L ech = 45 dB(A) între orele 23oo- 07oo.
4. Emisiile sub formă de pulberi rezultate din întreaga activitate desfăşurată pe amplasament nu trebuie să depăşească 50 mg/mc la un debit masic de 0,5 kg/h, la o dimensiune a diametrului mediu al particulelor (dp) ≤ 5 μm.
5. Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele de construcţii folosite în timpul executării lucrărilor de construcţii. Impunerea pentru constructor a dotării cu materiale absorbante pentru produse petroliere în scopul garantării evitării poluării accidentale a mediului cu aceste substanţe.
6. Asigurarea încadrării concentraţiilor de poluanţi evacuate în receptori naturali rezultate în faza de execuţie în limitele prescrise de prevederile anexei nr. 3 a HGR nr. 188/2002, modificat şi completat cu HGR nr.352/2005 – Normativ privind stabilirea limitelor de încărcare cu poluanţi în receptorii naturali, NTPA-001/2005;
7. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:
8. abandonarea, înlăturarea sau eliminarea deşeurilor în locuri neautorizate;
9. staţionarea mijloacelor de transport în afara terenurilor desemnate în acest scop
10. distrugerea sau degradarea, prin orice mijloace, a vegetaţiei ierboase sau lemnoase;
11. Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.
12. Evitarea decopertării solului şi îndepărtării vegetaţiei pe o suprafaţă mai mare decât cea strict necesară
13. În cadrul lucrărilor aferente proiectului se vor utiliza materiale de construcţii numai din surse autorizate din punct de vedere al protecţiei mediului.

Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

**Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.**

**DIRECTOR EXECUTIV, ŞEF SERVICIU A.A.A.,**

ing. DOMOKOS László József ing. LÁSZLÓ Anna

**ÎNTOCMIT,**

ing. TŐKE Laura